USS Wisconsin (BB-64)

USS Wisconsin (BB-64) inggih punika satunggil  kawangun antuk Angkatan Segara Amérika Serikat (USN) duk warsa 1940-an miwah sané mangkin dados Kapal museum. Puput ring 1944, kapal punika katugasang nuju Teater Pasifik selami Perang Jagad II, ring dija ipun pamilet ring Kampanye Filipina miwah Patempuran Iwo Jima miwah Okinawa. Kapal perang punika ngabedilin kapuloan asal Jepang akesep sadurung puputnyané perang ring Séptémber 1945. Ri tatkala Perang Koréa, Wisconsin ngabedilin sasaran Koréa Kalér ring wantuan Perserikatan Bangsa-Bangsa miwah operasi darat Koréa Kelod, sesampun nika ipun kapurna tugasang. Ipun katugasang mawali duk warsa 1986; sesampun program modérnisasi, ipun nyarengin ring Operasi Badai Gurun ring Januari – Pébruari 1991.

Wisconsin untat kapurna tugasang daweg Séptémber 1991 sesampun nelasang total 14 warsa ring dinas aktip. Selami galah nika, kapal punika ngamolihang nem bintang patempuran antuk dinasnyané ring Perang Jagad II miwah Koréa, serta Panghargaan Unit Angkatan Segara antuk ayahan selami Perang Celuk Januari/Pébruari 1991. Wisconsin kacoret saking Lis Kapal Angkatan Segara duk 17 Maret 2006, miwah salanturné kapuniayang antuk pawigunan permanén dados museum kapal. , Wisconsin inggih punika museum kapal sané kaoperasiyang olih Nauticus ring Norfolk, Virginia.